open-index/open-wikipedia-markdown huggingface dataset:
Max

:*For Disney-figuren, se [[Max (Disney)]]. For strømmetjenesten, se [[HBO Max]].*

**Max** er et mannsnavn dannet som en kortform av de latinske navnene *[[Maximilian]]*, *Maximilianus* eller *Maximinianus*. Disse var varianter av det latinske tilnavnet *Maximus* dannet av *maximus*, «den største».

## Utbredelse
*Max* har vært et populært navn i USA fra 1880- til 1940-årene og igjen fra 1990-årene og hadde en popularitetstopp med 0.2% i 2011.

I Sverige har *Max* vært et populært navn siden 1990-årene.

Navnet *Max* har vært vanlig i Norge siden 2000-årene og hadde en popularitetstopp med 0,4 % i 2012.

|}

## Navnedag
*Max* har navnedag i flere land, oftest 18. november. Den norske navnedagen er .

## Kjente personer med navnet
Personene i listen er ordnet kronologisk etter fødselsår.
* Maximilien de Robespierre (1758&ndash;1794), fransk revolusjonær
* Max Stirner (1806–1856), tysk filosof
* Max Planck (1858–1947), tysk fysiker
* Max Weber (1864–1920), tysk sosiolog
* Max von Baden (1867–1929), badisk prins, tysk general og liberal politiker og kansler av Tyskland
* Max Fleischer (1883–1972), jødisk polsk-amerikansk animatør, regissør, filmprodusent og oppfinner
* Max Manus (1914–1996), norsk motstandsmann under annen verdenskrig
* Max Verstappen (1997–), belgisk-nederlandsk racerbilfører

## Annen bruk av navnet
* MAX, Linux-basert operativsystem
* Max Hamburgerrestauranger
* Max Payne, videospill
* Max Havelaar, merkeordning for etisk handel (*fairtrade*)
* Max Mekker, fra Sesam stasjon
* *Max* var blant de hundre mest brukte kattenavnene i Norge i 2014.
* *Max* var blant de femti vanligste hundenavnene i Norge i en undersøkelse fra 2025.
* *Max* har også vært et populært hundenavn i USA.

## Referanser


## Eksterne lenker
*
Theodosius Dobzhansky

**Theodosius Grygorovych Dobzhansky** (født 1900, død 1975) var en russisk-amerikansk biolog og genetiker. Hans bok *Genetics and the Origin of Species* (1937) regnes som viktig for den moderne evolusjonsteorien. 

## Referanser
Halvdan Skard

**Halvdan Skard** (født 1939) er en norsk politiker (Ap) og tidligere leder av Kommunenes Sentralforbund (KS). 

## Familie og oppvekst
Skard er sønn av professor Sigmund Skard og psykologen Åse Gruda Skard, tvillingbror av arkitekten Åsmund Skard og bror av Torild Skard, Målfrid Grude Flekkøy og Anne Skard. Han er gift med Arnlaug Leira, sammen har de sønnen Halvard Leira. 

Ved den tyske invasjonen i 1940 befant moren og de to guttene seg i Stockholm. Av frykt for at de ville bli brukt som pressmiddel mot utenriksminister Halvdan Koht, som var Skards bestefar, flyktet familien via Sovjet og Japan til USA. Skard oppholdt i Washington D.C. resten av krigen sammen med sine foreldre.

## Utdannelse og karriere
Skard er utdannet cand.philol. med historie hovedfag fra Universitetet i Oslo. Han var statssekretær i Kirke- og undervisningsdepartementet under Kjølv Egeland i regjeringen Nordli og Einar Førde i regjeringen Brundtland fra 1976-81. Han var deretter direktør for Nordisk ministerråds sekretariat i København. Fra 1983 til 1992 var han direktør i Norsk kulturråd. I denne tid vikarierte han en kort periode som ekspedisjonssjef i Kulturdepartementet. Han var politisk valgt leder av Kommunenes Sentralforbund (KS) fra 1992 til 2012 og var dermed den lengst sittende leder i organisasjonens historie. Fra 1996 til 2012 var han også styremedlem i Congress of Local and Regional Authorities (CLRAE) under Europarådet. Han var president for CLRAEs *Chamber of Local Authorities* 2002-2006 og var deretter president for CLRAE i to år. Han var også valgobservatør ved de første demokratiske lokalvalg i Ungarn og Albania. Som KS-leder var han styremedlem i kommunesektorens europeiske organisasjon CEMR, og ledet CEMRs finanskomite. Han var også medlem i styret for kommunesektorens verdensorganisasjon IULA.

## Politisk virksomhet
Skard har vært medlem av en rekke offentlige utredningsutvalg, det første var Videreutdanningskomiteen («Ottosenkomiteen») 1965-70.

Skard var medlem av Bærum skolestyre fra 1968 og møtte i kommunestyret fra 1972. En kort periode satt han i Stavanger bystyre, men var tilbake i Bærum kommunestyre og skolestyret fra 1980. 1984-2015 var han Arbeiderpartiets gruppeleder i kommunestyret i Bærum og medlem av formannskapet, kommunestyremedlem 2015-19, og medlem av hovedutvalget for barn og unge. Fra 2019 er han medlem av kommunens klageutvalg.

Skard er æresmedlem av Arbeiderpartiet og Europarådets Congress of Local and Regional Authorities (CLRAE).

## St. Olavs Orden
Halvdan Skard ble i 2012 utnevnt til ridder av 1. klasse av St. Olavs Orden «for samfunnsnyttig virke».

## Referanser


## Eksterne lenker
*
Olav Skard

**Olav Skard** (1881–1965) var en norsk hagebruksforsker og professor i hagebruk ved Norges landbrukshøgskole 1934-1951.

Skard var hagebrukskandidat fra NLH 1904, arbeidet som hagebrukslærer 1904-1918 og som sekretær i Det Norske Hageselskap og redaktør av Norsk Hagetidend 1919-1934. Han skrev en rekke bøker, fra *Hagebok for barn og ungdom * (1914) til *Norsk pomologi, epler* (1943), *Norsk pomologi, pærer* (1958) og *Det Norske hageselskap 1884-1959*. 

Han ble i 1948 tildelt utmerkelsen ridder av 1. klasse av St. Olavs orden, «for fremme av norsk hagebruk og fruktavl». 

Han var sønn av Matias Skard.

## Referanser
Matias Skard

**Matias Skard** (1846–1927) var en norsk pedagog, embetsmann, oversetter og nynorskforkjemper.

Skard var styrer ved Vonheim folkehøgskole 1884-1890, en skole som var startet av hans svoger Christopher Bruun. Deretter lærer ved Levanger lærerhøgskole 1892-1901 og skoledirektør i Agder 1901-1921. Han var den første som konsekvent brukte nynorsk i sin embetsførsel, og bidro også sterkt til målsaken på andre måter, blant annet oversettelser av bibeldeler, sagaer og drama av Sofokles.

## Salmetekster

## Referanser


## Eksterne lenker
* 
* sprakrad.no: ''Evangeliet etter Markus, i Skards omsetjing''
24. serierunde i 2. divisjon avdeling 3 2007

**24. serierunde i 2. divisjon avdeling 3 2007** startet 12. oktober, og endte med Sandnes Ulf – Start 2 15. oktober 2007.



## Resultater

## Eksterne lenker
* 2. divisjon avdeling 3 2007: Terminliste og resultater på altomfotball.no
Øivind Fragell

**Øivind Fragell** (1914–1993) var en norsk evangelist, forfatter og predikant tilknyttet den norske pinsebevegelsen. 

Øivind Fragell vokste opp på Borgestad i Telemark, og ble i 1933, frelst, og døpt året etter, i 1934. Øivind Fragell virket som evangelist i Norge fra 1937, 23 år gammel. Han var også i en årrekke forstander (pastor) i flere norske pinsemenigheter.

Han er far til Levi Fragell som var generalsekretær i Human-Etisk Forbund fra 1982 til 1990.

Fragell er også kjent som sangforfatter, flere av sangene finnes i sang og salmebøker. Mange er innspilt og har blitt utgitt på plate.  Men han har også skrevet flere bøker og diktsamlinger.

Fem av bøkene er det en kan kalle guttebøker og kom i store opplag.

### Noen sanger
* *Jeg løfter mine øyne*
* *En vandringsmann synger*
* *Er din troshimmel skyet*
* *Jeg ser deg stille vandre*
* *Sjelen den trenger til hvile (Mitt eneste håp)*
* *Tenk at min frelser elsket meg*
* *Et sted i hjertets indre*
* *Huset på klippen*
* *O'åpne Gud mitt blikk*
* *Bønn*
* *Ensom pilgrim*
* *Ordet om korset*

### Bøker
* 1948 – *Da Erik ofret sykkelen*  
* 1949 – *Knut og de andre*
* 1951 – *Knut og Vigdis*  
* 1952 – *Syver gullgraver*    
* 1954 – *Tanker om vårt åndsmiljø*  
* 1956 – *Svermeriets farer i sjelesorg og helbredelsesvirksomhet*  
* 1957 – *Den sterkeste*  
* 1977 – *Det hender så mangt* (dikt)  
* 1982 – *Vestavær* (dikt)
* 1989 – *Et liv med sang, bibel og lyrikk* (biografi og dikt)

## Kilder
* Nilsen, Oddvar. 1982. *Lys på stien*. Filadelfiaforlaget AS. side 352. ISBN 82-534-0599-5
* *50 år som forkynner*. Årbok 1988. Pinsebevegelsen i Norge. side 13. ISBN 82-534-0735-1 
* Søk i Sambok
Nils Trobe

**Nils Trobe** (født 12. januar 1902 på Sellebakk i Østfold, død 11. januar 1994) var en norsk predikant og misjonær tilknyttet den norske pinsebevegelsen.

Nils Trobe vokste opp på Sellebakk. Han virket som predikant i over 60 år i Norge, og var misjonær i daværende Zaire, nå Den demokratiske republikken Kongo. Han var utsendt av pinsemenigheten Salem Oslo.

Nils Trobe skrev flere sanger.

## Referanser


## Litteratur
* Johansen, Oddvar; Hagen, Kjell; Nyen, Astrid Neema; Kolbjørnsrud, Paul og Filberg, Trond. 2010. *I all verden. Pinsemisjon i 100 år. PYM 100 år 1910-2010* (jubileumsskrift) De norske pinsemenigheters ytremisjon (PYM).
* Nilsen, Oddvar. 1982. *Lys på stien*. Filadelfiaforlaget AS. side 368. ISBN 82-534-0599-5
Gunnar Myrvang

**Gunnar Myrvang** (født 26. februar 1950 i Lunner) er en tidligere norsk politiker og Statoil-direktør.

På åtti- og nittitallet jobbet Myrvang som politisk rådgiver for flere Arbeiderparti-regjeringer. I Brundtlands andre regjering var han utredningssekretær og personlig sekretær i Olje- og energidepartementet. Han ble statssekretær i Olje- og energidepartementet fra 31. januar 1992, noe han var frem til 29. september 1995 (i det som da het Nærings- og energidepartementet).

Myrvang er utdannet siviløkonom. Etter karrieren i Olje- og energidepartementet jobbet Myrvang med kommunikasjon i Statoil, blant annet som leder for selskapets avdeling for samfunnskontakt. Han har også vært styreformann i Naturkraft. Myrvang ble pensjonist i 2018.

## Eksterne lenker
*
Rob Paulsen

**Robert** «**Rob**» **Fredrick Paulsen III** (født 1956) er en amerikansk stemmeskuespiller. Han er best kjent for å ha gitt stemme til figurene Raphael fra 1987-versjonen av *[[Teenage Mutant Ninja Turtles (TV-serie, 1987)|Teenage Mutant Ninja Turtles]]*, Yakko Warner fra *[[Animaniacs]]*, Pinky fra *[[Pinky and the Brain]]* og Ditto fra *[[Ben 10]]*.

## Referanser


## Eksterne lenker
* 
*
Homofon substitusjon

**Homofon substitusjon** går ut på at man ser på trekkene til de mest sære bokstavene, erstatter dem med flere andre symboler, slik at frekvensen blir lik en. Som eksempel tar vi e som har en frekvens på 16%. Hvis vi da lar den bli erstattet av 16 andre tegn vil de hver for seg få en frekvens på 1%. Slik gjør vi med alle bokstavene, til vi får en serie med symboler med en frekvens på 1%. Alle særtrekkene og egenskapene til bokstavene har nå blitt utjevnet, og en standard frekvensanalyse vil ikke lenger fungere. Sikkerheten i et slikt system er betraktelig større, men ikke på linje med et polyalfabetisk substitusjonschiffer. For det vil fortsatt være et monoalfabetisk chiffer i og med at chifferalfabetet ikke forandrer seg gjennom enchifferingen, det forblir statisk. I et polyalfabetisk chiffer kan flere bokstaver enchiffres til like bokstaver, mens i et homofonetisk substitusjonschiffer er det kun en av bokstavene som kan enchiffres til de gitte bokstavene i chifferalfabetet. Man kan derfor, for å dechiffre et slik chiffer, benytte seg av en utvidet frekvensanalyse, hvor man for eksempel ser på bokstavenes forhold til hverandre, og hvordan de opptrer. På 1600-tallet var det mer en godt nok med et slikt homofonetisk substitusjonschiffer, men utover 1700-tallet ble dechiffring industrialisert og dechiffreringskontorer opprettet rundt i Europa, så behovet for sterkere chiffer økte for å kunne holde en god sikkerhet på kommunikasjonen. Og med informasjonsrevolusjonen på 1800-tallet, med telegrafen, økte behovet igjen betraktelig. Informasjonsmengden steg kraftig, og det var enkelt å avlytte signalene som ble sendt gjennom ledningene.
Manezês

**Manezês** også kjent som **manezinho**, **sotaque manezinho** og **sotaque açoriano**, er en dialekt av brasiliansk portugisisk som snakkes av befolkningen i Florianópolis, hovedstaden i delstaten Santa Catarina i Brasil. Manezês snakkes også i hovedstadens nabobyer, da med noen mindre forskjeller. Manezês kom til da den portugisiske talemåten til immigranter fra Asorene og Madeira som kom Brasil på 1700-tallet blandet seg med talemåten til innbyggere fra São Vincente, Santos og São Paulo som allerede var bosatt på Santa Catarina-øya, hvor Florianópolis ligger. Urfolk, afrikanere og personer som var der på grunn av skipbrudd, bidro alle til dialekten. Da Florianópolis (tidligere kalt *Nossa Senhora do Desterro*) var en havneby, har dialekten også mottatt ord og uttrykk fra andre deler av landet.

## Eksempler

## Se også
* Brasiliansk portugisisk

## Eksterne lenker
* Standard brasiliansk portugisisk-Manezês-ordbok
David Hemery

**David Hemery** (født 18. juli 1944 i Cirencester i Gloucestershire) er en tidligere britisk friidrettsutøver.

Spesialdistansen til Hemery var 400 meter hekk, en øvelse han vant under OL 1968 i Mexico by. Hemery løp også 110 meter hekk, og på denne distansen tok han en sølvmedalje under EM 1969.

Han deltok også under OL i 1972 i München. Her tok han en bronsemedalje på 400 meter hekk, pluss en sølvmedalje med det britiske laget på 4&nbsp;x&nbsp;400&nbsp;m stafett.

## Referanser

## Eksterne lenker
*
Nainital

**Nainital** (*Naini Tal*; hindi ) er en by og et distrikt som omfatter de lavere delene av
Himalaya og de nedenfor liggende terai i den indiske delstaten Uttaranchal. Som leder for FNs klimapanel i 2007 fikk økonomen og sivilingeniøren Rajendra Pachauri, som kommer herfra, Nobels fredspris.

Byen Nainital har lenge hatt et sanatorium. Det ligger på 1&nbsp;950 moh., ved en innsjø omgitt av høye fjell.

## Historie
Distriktet var i Britisk India organisert i De forenede provinsene Agra og Oudh, divisjonen Kumaun. Det omfattet 6&nbsp;933 km² og hadde 311&nbsp;237 innbyggere i 1901. Byen Nainital var garnisonsby for den britisk-indiske armé.
## Eksterne lenker
*
John Thune (ordfører)

**John Thune** (født  2. februar 1948) er en norsk lokalpolitiker som representerer Kristelig Folkeparti. Han var ordfører i Rakkestad kommune i Østfold i perioden 1999-2007.

## Referanser


## Eksterne lenker
*
George Orton

**George Washington Orton** (født 10. januar 1873 i Strathroy, Ontario, død 26. juni 1958 i Meredith, New Hampshire) var en kanadisk friidrettsutøver, og landets første OL-vinner.

Orton studerte først ved University of Toronto, før han i 1893 begynte ved University of Pennsylvania. Allerede på dette tidspunktet ble han regnet blant Nordamerikas fremste mellomdistanseløpere. Han vant kanadiske, amerikanske og britiske mestertitler på distansene 1 mile, 2 miles og i hinderløp.

Karrierens høydepunkt var OL 1900 i Paris. Siden han deltok som medlem på et mannskap som tilhørte et amerikansk universitet, oppdaget man først noen år senere at han egentlig var kanadier. Orton startet i tre konkurranser, hinderløpene over 2500 og 4000 meter, samt på 400 meter hekk. På det lengste hinderløpet tok han en femteplass, men ble olympisk mester på distansen 2500 meter. I hekkeløpet kom han på tredjeplass.

## OL-medaljer
* 1900  Paris -  **Gull** i friidrett, 2500 meter hinder  Canada 
* 1900  Paris -  Bronse i friidrett, 400 meter hekk  Canada

## Referanser


## Eksterne lenker
*
Bronisław Malinowski (friidrettsutøver)

**Bronisław Malinowski** (født 4. juni 1951 i Nowe, død 27. september 1981 i Grudziądz) var en polsk friidrettsutøver.

Malinowski var en av verdens fremste løpere på 3000 meter hinder i 1970-årene. I sin første OL-deltakelse i München 1972 kom han på fjerdeplass. Fire år senere tok han sølvmedaljen under OL 1976 i Montréal, slått av Sveriges Anders Gärderud, som Malinowski hadde henvist til sølvplass under EM 1974. Under EM 1978 forsvarte Malinowski hindertittelen. Under OL 1980 i Moskva gikk Malinowski til topps, foran Filbert Bayi fra Tanzania.

Året etter OL-triumfen i Moskva omkom Malinowski i en bilulykke i Polen.
## Referanser


## Eksterne lenker
*
Kaley Cuoco

**Kaley Christine Cuoco** (født 1985) er en amerikansk TV-skuespiller. Hun er mest kjent for rollen som Bridget Hennessy i situasjonskomedien *8 Simple Rules* og som Penny i *[[The Big Bang Theory]]*, samt rollen som Billie Jenkins i siste sesong av *[[Charmed]]*.

Kaley Cuoco har fått sin stjerne på Hollywood Walk of Fame, ved adresse 6621 Hollywood Boulevard, nær Whitley Avenue..

## Filmografi
### Film

### Fjernsyn

## Referanser




## Eksterne lenker
* 
*
Tord Morsund

**Tord** (tidligere Tommy) **Foorabally Morsund** også kalt **Tord Alexander Viken** (født 18. mars 1972) er en norsk politisk skribent og tidligere politisk rådgiver for Fremskrittspartiets stortingsgruppe. 

I 1992 ble Morsund dømt for «våldsamt upplopp» i en svensk domstol. Bakgrunnen for dommen var at han sammen med to andre nordmenn hadde startet et gateslagsmål mot antifascister under en demonstrasjon i Stockholm. Morsund ble dømt til en måneds fengsel.

Fra 14. november 2001 til 30. august 2002 jobbet Morsund som politisk rådgiver for Fremskrittspartiets gruppe i Stortinget. 

I 2005 skrev avisen Klassekampen at Morsund skulle tale på det omstridte arrangementet *Nordiska Festivalen* i Nyköping i Sverige den 28. august 2005. Der deltok også bl.a. tidligere Ku Klux Klan-leder David Duke. I kjølvannet av avsløringen skrev VG Nett flere artikler som problematiserte at Morsund hadde arbeidet som rådgiver for Fremskrittspartiets stortingsgruppe og blant annet skrevet flere taler for partiets profilerte politikere. 

Han var redaktør for tidsskriftet «Nation & Kultur» fram til 2005. Senere var han redaktør for tidsskriftet «Herba» som ble utgitt av Biologisk-dynamisk Forening fram til mars 2014. I 2011 byttet han navn til Alexander Viken, og ble medlem av redaksjonen i nettmagasinet «Kulturverk».

## Referanser


## Eksterne lenker
* VGs artikkel om Morsunds tale i ''Nordiska Festivalen'' 2005
Heereswaffenamt

**Heereswaffenamt** (**HWA**) var sentrum for forskning og utvikling av våpen, ammunisjon og materiell i det tyske militære.

Heereswaffenamt ble grunnlagt 8. november 1919 som «Waffenamt», (Våpenbyrået), ved Reichswehrministerium i Berlin. Navnet ble endret 5. mai 1922 til «Heereswaffenamt». Byråets første sjef var generalløytnanten Ludwig Wurtzbacher. I fredstid var byrået direkte understilt hærsjefen. Ifra krigsutbruddet 1. september 1939 lå det under «Chef der Heeresrüstung und Befehlshaber des Ersatzheeres» (Sjef for hærrustning og for reservestyrkene). Heereswaffenamt ble omorganisert flere ganger under andre verdenskrig.

## Avdelinger
Byrået besto 1. juli 1944 av en stab med en forskningsavdeling og seks byråseksjoner:
* Sentrale oppgaver – «Zentralaufgaben»
* Utvikling og testing – «Entwicklung und Prüfwesen»
* Teknisk sjefsfunksjon – «Chefingenieur»  
* Industriell produksjon av våpen og utrustning – «Industrielle Rüstung Waffen und Gerät» 
* Industriell produksjon av ammunisjon og inspeksjon – «Industrielle Rüstung Munition, Abnahme»

## Heerenwaffenamts oppgaver
* Utvikling av nye våpensystem, ny utrustning og ammunisjon  – «Entwicklungs- und Prüfwesen»
* Produksjon av våpen, utrustning og ammunisjon – «Industrielle Rüstung»
* Teknisk grunnlegg, forberedelser og utstyr for masseproduksjon – «Chefingenieur»
* Inspeksjon og kontroll av ferdige våpensystem, utrustning og ammunisjon

## Koder benyttet av Heereswaffenamt

Kodene er inspeksjonsmerker som ble satt på våpen og utstyr, og som viste hvor utstyret ble produsert.

## Kilder
*Leeb, Emil: *Aus der Rusting des Dritten Reiches, Handbook on German Military Forces 1945* (US War Department), 
*D. Law, Richard: *Backbone of the Wehrmacht*
Percy Hodge

**Percy Hodge** (født 26. desember 1890, død 27. desember 1967) var en britisk friidrettsutøver.

I OL 1920 i Antwerpen ble hinderløpet for første gang arrangert over dagens distanse, (3000 meter). Percy Hodge ble regnet som den største gullkandidaten på distansen, og han innfridde. Med tiden 10.00,4 var han 50 meter foran sølvvinneren, Patrick Flynn. 

## OL-medaljer
* 1920  Antwerpen -  **Gull** i friidrett, 3000 meter hinder  Storbritannia

## Referanser


## Eksterne lenker
*
Arthur Russell

**Arthur Russell** (født 13. mars 1886, død 23. august 1972) var en britisk friidrettsutøver.

I årene 1904&ndash;1906 ble Russell britisk mester i hinderløp tre ganger på rad. Under OL 1908 i London ble hinderløpet arrangert over 3200 meter, omtrent tilsvarende 2 miles, distansen som vanligvis ble løpt i Storbritannia. I sitt forsøksheat var han en av bare to løpere som kom til mål. Finalen vant han med et forsprang på knappe to meter foran landsmannen Archie Robertson.

## OL-medaljer
* 1908  London -  **Gull** i friidrett, 3200 meter hinder  Storbritannia

## Eksterne lenker
*
Trás-os-Montes e Alto Douro

**Trás-os-Montes e Alto Douro** (uttale ) er en historisk provins beliggende i den nordøstre del av Portugal. Idag er regionen delt inn i to distrikter på nordlig side av Douro-elva – Vila Real og Bragança, som ligger i Norte-regionen, mens fem andre kommuner på sørlige side av elva hører til distriktene Viseu og Guarda, som igjen hører til Centro-regionen. Navnet kan oversettes til «forbi fjellene og øvre Douro».

De viktigste byene i regionen er Vila Real, Bragança, Chaves, Mirandela, Macedo de Cavaleiros, Lamego, Peso da Régua, Miranda do Douro og Valpaços. Samtlige er relativt små med mindre enn  innbyggere. Mange i regionen lever ennå i små landsbyer.

Provinsen ble avviklet i 1976.

## Kommuner
Provinsen Trás-os-Montes e Alto Douro inkluderte 31 kommuner:
***[[Vila Real (distrikt)|Distriktet Vila Real]]** (14 kommuner)
** Alijó
** Boticas
** Chaves
** Mesão Frio
** Mondim de Basto
** Montalegre
** Murça
** Peso da Régua
** Ribeira de Pena
** Sabrosa
** Santa Marta de Penaguião
** Valpaços
** Vila Pouca de Aguiar
** Vila Real
***[[Bragança (distrikt)|Distriktet Bragança]]** (12 kommuner)
** Alfândega da Fé
** Bragança
** Carrazeda de Ansiães
** Freixo de Espada-à-Cinta
** Macedo de Cavaleiros
** Miranda do Douro
** Mirandela
** Mogadouro
** Torre de Moncorvo
** Vila Flor
** Vimioso
** Vinhais
***Inkludert i [[Viseu (distrikt)|distriktet Viseu]]** (4 av 24 kommuner)
** Armamar
** Lamego
** São João da Pesqueira
** Tabuaço
***Inkludert i [[Guarda (distrikt)|distriktet Guarda]]** (1 av 14 kommuner)
** Vila Nova de Foz Côa

## Eksterne lenker
*
Chris Brasher

**Christopher William «Chris» Brasher** (født 21. august 1928 i Georgetown i  Guyana, død 28. februar 2003 i Chaddleworth, Berkshire) var en britisk friidrettsutøver.

Brasher ble født i Georgetown, hovedstaden i Guyana, som den gang tilhørte Storbritannia. Han vokste opp i Jerusalem.
Brasher studerte geologi ved St John's College i Cambridge. 6.&nbsp;mai 1954 var han fartsholder for Roger Bannister, da han som første menneske løp en engelsk mil raskere enn fire minutter.

To år senere, under OL 1956 i Melbourne, vant Brasher noe overraskende 3000 meter hinder på tiden 8.41,2. Først ble Brasher diskvalifisert fordi han angivelig hadde hindret nordmannen Ernst Larsen, men «Kruska-Larsen» forklarte juryen at han ikke følte han hadde blitt hindret, og diskvalifiseringen ble opphevet.

Etter studiene arbeidet han som journalist. Han var sportsreporter for avisen The Observer og TV-kanalen BBC. 

Chris Brasher var gift med tennisspilleren Shirley Bloomer, som vant French Open i 1957.

## Referanser


## Eksterne lenker
*
Prosjektil

**Prosjektil** er et legeme som skytes av et skytevåpen ved hjelp av kraft fra våpenet selv, som for eksempel pil, granat eller kule.

I begynnelsen ble det brukt steiner som prosjektiler i kanoner. Fra 1500-tallet laget man runde kuler av jern. Til gevær brukte man lenge runde kuler av bly, men etter hvert begynte man å rifle løpene til skytevåpnene for å øke presisjonen, og da gikk man over til sylinderformede prosjektiler, som man fremdeles bruker idag. Prosjektilene ble etter hvert for enkelhetens skyld satt i en hylse med krutt og tennhette, og vi fikk patroner.

Større prosjektiler utstyrt med sprengladning kalles granat.

## Bilder

Fil:Prosjektil 38 cm.JPG|To 380 mm kanonprosjektil 
Fil:9 19 parabellum FMJ.jpg|To 9x19 mm pistolpatroner med et løst 9 mm-prosjektil mellom
Fil:.38 Special mushrooming side view.jpg|.38 Special revolver-prosjektil etter å ha truffet et objekt
Fil:Bullets 270 Sierra.jpg|Prosjektiler til riflepatroner


## Se også
* Tomhylse
* Kardesk

## Fotnoter

## Referanser


## Eksterne lenker
*
MS «Rødøyløven»

**MS «Rødøyløven»** er en passasjerkatamaran eid av rederiet Torghatten Nord som trafikkerer lokalruten i Rødøy kommune. Skipet ble bygget i 1997, og levert sammen med båtene MS «Ofoten» og MS «Salten». Kallesignalet er LIRK, passasjerkapasiteten er 92. Skipet har et mannskap på tre (skipper, maskinsjef og matros).

Dette skipet erstattet vestamaranen «Rødøyløven» (som ble omdøpt til «Rødøyløven II») som hadde tjenestegjort i kommunen siden 1977, og som da var OVDS' eldste skip i ordinær rutefart. MS «Rødøyløven II» ble kort tid etter skipsbyttet solgt til Thailand, om skipet fortsatt eksisterer er usikkert.

## Historie
*1997: Overlevert til OVDS, Narvik.
*2006: Mars: OVDS ble fusjonert med Troms Fylkes Dampskibsselskap ASA (TFDS), Tromsø til Hurtigruten ASA, Narvik.
*2008: Oktober: Solgt til Torghatten Nord AS.

## Referanser


## Eksterne lenker
*
Zdzisław Krzyszkowiak

**Zdzisław Ludwik Krzyszkowiak** (1929–2003) var en polsk friidrettsutøver. Hans største bedrift var seieren på 3000 meter hinder under OL 1960.

Krzyszkowiak gjorde seg først bemerket da han tok bronse på 3000 meter hinder under OL 1956 i Melbourne, bare slått av briten Chris Brasher og nordmannen Ernst «Kruska» Larsen. Under EM 1958 i Stockholm etablerte han seg i europatoppen på langdistansene, og vant både 5000 og 10&nbsp;000 meter.

Våren 1960 satte Krzyszkowiak ny verdensrekord på 3000 meter hinder med tiden 8.31,4. To måneder senere, under OL 1960 i Roma, ble han nummer sju på 10&nbsp;000 meter. Han kom langt sterkere tilbake i hinderløpet, der han vant gull.

Etter dette konsentrerte Krzyszkowiak seg utelukkende om hinderløp. Han satte en ny verdensrekord i 1961, men måtte legge opp i 1963 på grunn av skader.

## Referanser


## Eksterne lenker
*
Peter Diamond

**Peter Arthur Diamond** (født 29. april 1940 i New York) er en amerikansk økonom som blant annet er kjent for sine analyser av sosialforsikringssystemet i USA.  Han har også gjort flere andre banebrytende bidrag til økonomifaget. Han ble tildelt  Sveriges Riksbanks pris i økonomisk vitenskap til minne om Alfred Nobel sammen med Christopher A. Pissarides og Dale T. Mortensen «for deres analyse av markeder med søkefriksjoner».

## Referanser


## Eksterne lenker
*
Tredjepersonsskytespill

**Tredjepersonsskytespill** (**TPS**) er en videospillsjanger hvor spilleren er sett fra avstand fra forskjellige vinkler, i motsetningen til førstepersonsskytespill hvor man ser spillverdenen gjennom spillfigurens øyne. Kjente spillserier inkluderer *[[Resident Evil]]*, *[[Grand Theft Auto]]*, *[[Splinter Cell]]* og *[[Gears of War]]*.

## Referanser


## Eksterne lenker
*
Arntor (album)

***Arntor*** er Windir sitt andre studioalbum, og Valfar spiller alle instrumentene selv på dette albumet. Historien i sangen «Svartasmeden og Lundamyrstrollet» et hentet fra et gammel eventyr fra Sogndal som Asbjørnsen og Moe plukket opp.

## Sporliste
# «Byrjing» (3:17)
# «Arntor, ein Windir» (6:56)
# «Kong Hydnes haug» (6:36)
# «Svartasmeden og Lundamyrstrollet» (9:02)
# «Kampen» (6:35)
# «Saknet» (10:03)
# «Ending» (3:38)

## Referanser


## Eksterne lenker
*
Kryptografiens historie

**[[Kryptografi]]** skriver seg tilbake fra militær bruk under krigene i Antikkens Hellas, 500 år f.Kr. Man har også funnet tekster skrevet med hieroglyfer fra nesten 2000 år f.Kr., hvor enkelte av tegnene er byttet ut med andre  tegn, helt tilfeldig. Fra årene rundt 590  f.Kr. har man funnet hebraiske  skrifter skrevet med  et  omvendt  alfabet, et enkelt substitusjonschiffer kalt Atbash. I det greske Sparta lagde militære i 487 f.Kr. en skytale, bestående av en stokk med en lærreim snurret rundt. Teksten ble skrevet på læret i pinnens lengderetning. Soldatene brukte reimen som belte, og leverte det til mottakeren som måtte ha en stokk av samme diameter, og vikle reimen rundt denne for å kunne lese teksten. 

Herodot forteller fra konflikten mellom  Persia og  Hellas, om en landsflyktning fra Hellas som i 500 f.Kr. la merke til en opprustning i Persia, og skjønte at de planla angrep mot Hellas. For å få fram en melding om dette fjernet han voksen fra en codex (en tretavle dekket  med voks, som romerne brukte til å risse tekster inn i), risset sin beskjed  inn, og la tilbake voksen. Meldingen kom frem, og grekerne kunne forberede seg til angrepet. Herodot forteller også om Histiaeus som barberte hodet til sine mest pålitelige slaver, tatoverte inn sin melding  i hodebunnen, og lot håret vokse ut igjen. Meldingen var  nå skjult, og mottakeren trengte bare å  barbere bort håret for å kunne lese den. 

I Romerriket utviklet man Cæsar-chifferet for militært bruk. Under Julius Cæsar ble teknikken også brukt av Keiseren i private brev. Cæsar-chifferet tar utgangspunkt i alfabetet, men forskyver hver bokstavs alfabet-rekkefølge med en forutbestemt tallnøkkel fra et chifferhjul. Dersom bokstaven A skulle forskyves med nøkkeltall 5, ble den skrevet F. Sender og mottaker måtte inneha samme chifferhjul for å kode og dekode meldinger eller brev.

## Litteratur
* 

* 

* 

## Eksterne lenker
* Matematikk.org om klassisk kryptografi
Sóknardalr

***Sóknardalr*** er den norske black metal/folk metal bandet Windir sitt første studioalbum. Sóknardalr er det gamle navnet på Sogndal.

## Sporliste
# «Sognariket sine krigarar» (5:35)
# «Det som var Haukareid» (5:40)
# «Mørket sin fyrste» (7:26)
# «Sognariket si herskarinne» (4:17)
# «I ei krystallnatt» (5:15)
# «Røvhaugane» (5:32)
# «Likbør» (8:08)
# «Sóknardalr» (5:42)

## Eksterne lenker
*
Vannforurensning

**Vannforurensning** er en mengde ulike påvirkninger av vann som innsjøer, elver, hav og grunnvann som skyldes menneskelig aktivitet, og som fører til at vannet ikke lenger kan brukes til sitt formål.

Økning i tilførselen av næringsstoffer kan føre til eutrofiering. Organisk avfall som kloakk gir høyt oksygenbehov for mottakervannet som fører til oksygenmangel med potensielt alvorlige følger for hele økosystemet. Industri slipper ut ulike forurensninger i sitt avløpsvann inkludert tungmetaller, resin pellets, organiske toksiner, olje, næringsstoffer og faste stoffer. Utslipp kan også ha temperatureffekter, spesielt de fra kraftverk, og disse reduserer også oksygeninnholdet i vannet. Silt-førende avløp fra mange virksomheter som byggeplasser, avskogning og landbruk kan hindre tilgang av sollys gjennom vannsøylen, begrenser fotosynthese og medføre mudring av innsjø eller elvebunn og dermed ødelegge økosystemer.

Forurensninger i omfatter et vidt spektrum av kjemikalier, patogener og fysikalskkjemiske eller miljømessige forandringer.  Mange av de kjemiske substansene er giftige.  Patogener kan produsere vannbårne sykdommer i enten mennesker eller dyr. Forandring av vanns fysikalske kjemi omfatter pH, elektrisk konduktivitet, temperatur og eutrofisering. Eutrofisering er fertilisering av overflatevann av næringsstoffer som tidligere var i underskudd. Selv kommunal vanntilførsel i høyt utviklede land kan innebære helserisiko. Vannforurensning er et stort problem i global målestokk. Det har vært foreslått at det er hovedårsak til død og sykdom i verden, og at det er årsak til død for mer enn 14000 mennesker daglig.

## Referanser


## Eksterne lenker
* 

* www.black-tides.com – An educational website for young people on oil spills
* Coastal Pollution Information from the Coastal Ocean Institute, Woods Hole Oceanographic Institution
* U.S. Environmental Protection Agency Clean Water Act
* Read Congressional Research Service (CRS) Reports regarding Water Pollution
* Natural Resources Defense Council (NRDC): overviews, news and reports on water pollution
* Troubled Waters: Episode and web site from National Geographic/PBS's "Strange Days on Planet Earth"
* Water Quality in South Australia
* Original case-study of the sustained criminal pollution of Long Lake, a tributary of the Mississippi, by Chemetco
* Threatened Waters: Turning the Tide on Pesticide Contamination, by Beyond Pesticides
* American Water Resources Association
* Water shortage in the future and its consequences (Slide Show)
Oligotrof

**Oligotrofisk** betyr næringsfattig, og er brukt mest for å beskrive innsjø og elv. Livet i oligotrofe miljø er ofte særlig interessant på grunn av de spesialiserte organismene som lever der. De har gjennom evolusjon tilpasset seg til å samle energi på alternative måter. 

Det motsatte av en oligotrof er en eutrof innsjø, næringsrik innsjø. Eutrofiering skjer når en innsjø får økt tilførsel av næringsstoffer, hva som er et stort problem i mange innsjøer i dag.

De viktigste næringsstoffene for at planter og dyr skal vokse, er nitrogen og fosfor. Dette gjelder også i vann. I oligotrofe miljø er det vanligvis en mangel på tilførsel av enten nitrogen eller fosfor, som er grunnen til at miljøene er næringsfattig. Slike miljøer finnes for eksempel i arktiske strøk, noe som også begrenser antall organismer som klarer å leve der.

## Etymologi
Selve ordet er avledet av gresk *Oligo-* som betyr «få», «lite», og *-trophe* som betyr «næring», «mat».

## Referanser


## Se også
*Næringsfattig innsjø

## Eksterne lenker
* «Lake oligotrophication», *Freshwater Biology*
Lars Peter Hansen

**Lars Peter Hansen** (født 1952) er professor i økonomi ved University of Chicago. 

Lavergradsutdannelsen fikk han ved Utah State University (B.S. Mathematics, 1974) og han forsvarte doktorgraden ved University of Minnesota (Ph.D. Economics,) i 1978.  Den første jobben fikk han som  *[[assistant professor]]* ved Carnegie Mellon University. Han flyttet senere til University of Chicago hvor han har vært siden.

Hansen har mottatt flere priser i økonomi slik som: Frisch-medaljen med Kenneth Singleton i 1984, Erwin Plein Nemmers Prize in Economics i 2006 og Nobels minnepris i økonomi i 2013.

Hansen kommer fra en familie med danske aner.

Hansen er mest kjent for å ha utviklet av økonometriske teknikken GMM (Generalized method of moments).  Han har skrevet en rekke vitenskapelige artikler hvor han benytter forskjellige datasett, som for eksempel finansielle data og arbeidsmarkedsdata, for å teste dynamiske, stokastiske økonomiske modeller.

Sammen med Ravi Jagannathan utledet han bånd som gir en måte å bruke finansielle data data for å undersøke omfanget av volatiliteten i den stokastiske diskonteringsfaktoren, som er et mål på investor utålmodighet og holdninger til risiko. Det er kjent som «Hansen-Jagannathan bounds».

Hans nåværende forskningsinteresser er særlig langsiktig makroøkonomisk risiko.

## Noen artikler
* Lars Peter Hansen (1982), *Large Sample Properties of the Generalized Methods of Moments* *Econometrica*, Vol. 50, page 1029-1054,
* Lars Peter Hansen og Kenneth Singleton "Generalized Instrumental Variables Estimation of Nonlinear Rational Expectations Models," Econometrica, Econometric Society, vol. 50(5), pages 1269-86. 1982. 
* Lars Peter Hansen og Robert Hodrick (1980) "Forward Exchange-Rates As Optimal Predictors of Future Spot Rates – An Econometric-Analysis." Journal of Political Economy 88: 829-853.
* Lars Peter Hansen og Thomas Sargent (1980) "Formulating and Estimating Dynamic Linear Rational-Expectations Models." Journal of Economic Dynamics & Control 2: 7-46, 1980. 

## Referanser
Elhanan Helpman

**Elhanan Helpman** (født 30. mars 1946 i Jalal-Abad i Ferganadalen i det tidligere Sovjetunionen) er en israelsk økonom som arbeider med spørsmål knyttet til internasjonal handel, politisk økonomi og økonomisk vekst.

## Referanser
Oliver Hart

**Oliver Simon D'Arcy Hart** (født 1948) er en britisk økonom som er professor ved Harvard University. Han har særlig arbeidet med spørsmål knyttet til næringsøkonomi, juss og økonomi, spillteori, kontraktsteori og teori om organisasjoner. Han ble i 2016 tildelt Sveriges Riksbanks pris i økonomisk vitenskap til minne om Alfred Nobel. 

Utdanning: 1969 B.A i matematikk ved University of Cambridge, 1972 M.A. i økonomi ved University of Warwick, 1974 Ph.D. i økonomi ved Princeton University

Hart holdt den andre Karl Borch forelesningen ved Norges Handelshøyskole i 2003.

## Bøker
* 1995 *Firms, Contracts, and Financial Structure* (Oxford University Press).ISBN 0-19-828881-6

## Referanser


## Eksterne lenker
* Hjemmeside på Harvard
Opaque

**Morten Aasdahl Eliassen** (født 25. september 1976 i Oslo), kjent under artistnavnene **Opaque** og **Mae**, er en rapartist fra Furuset i Oslo.

Han ga ut albumet *Gourmet Garbage* i 2001 på Tee Productions. For albumet ble han nominerte til Spellemannprisen 2001 og Alarmprisen 2002, begge i klassen hiphop.

I 2011 gjorde Eliassen comeback på Jesse Jones sitt debutalbum *12 blokker, 1 vei inn* i 2011, under aliaset Mae (Morten Aasdahl Eliassen). Under det ny pseudonymet har Eliassen gradvis begynt å rappe på morsmålet. I 2018 kom hans andre soloalbum, *[[Proletar Adel]]*, produsert av av Tommy Tee, og i 2022 albumet *Protagonisten*.

Høsten 2011 kom *Gourmet Garbage* på 23 plass i Morgenbladets kåring over norgeshistoriens 100 beste plater.

## Diskografi
### Album

### EP-er og 12"

## Referanser


## Eksterne lenker
* 
* Omtale i ''Norsk pop- og rockleksikon'' fra 2005
* Morgensbladets kåring av norgeshistoriens 100 beste plater
Lucius Junius Moderatus Columella

**Lucius Junius Moderatus Columella** (født år 4 e.Kr., død ca. år 70 e.Kr.) var forfatter av Romas mest kjente og best bevarte verk om jordbruk, *Rei rusticae libri XII*. 

Columella som hovedsakelig var i virksomhet under keiser Neros regime, ble født i Gades (dagens Cádiz) i regionen Hispania Baetica (helt syd i Spania), men bosatte seg siden i Italia. Etter en karriere i hæren hvor han var tribune i Syria i år 35, gikk han med stor entusiasme inn for forbedre det forfalne jordbruket. Han skrev først et mindre verk på fire bøker, to av disse er bevart, og siden skrev han et stort anlagt verk, *De Re Rustica*, i tolv bind som fullstendig bevart for ettertiden og har gitt den viktigste kilden til romersk jordbruk, sammen med verkene til Cato den eldre og Varro, to forfattere som Columella siterer. En mindre bok om trær, *De Arboribus*, har også blitt bevart. Hans stil er klar og konsis, enkel og velstelt. Den første kritiske opplaget av hans verk ble utgitt i *Collectio scriptorum veterum upsaliensis*.

I tillegg til de ovennevnte forfatterne benyttet Columella mange kilder som ikke lenger eksisterer og som han selv er en av de få referanser: Aulus Cornelius Celsus, den karthanske forfatteren Mago, Tremellius Scrofa, og mange greske kilder. Hans onkel, Marcus Columella, «en dyktig mann og fremragende bonde» (*VII.2.30*), hadde gjort eksperimenter i saueavl, framkrysset fargerike ville bukker, introdusert fra Afrika for gladiatorleker, med hjemlige sauer. Onkelen hadde sannsynligvis en stor påvirkning på sin nevøs interesser. Columella eide gårder i Italia, han refererer spesielt til sine eiendommer i Ardea, Carseoli, og Alba Longa, og skriver ofte om sine egne praktiske eksperimenter i jordbruk.

Boken er dedikert som rådgivning til en Publius Silvinus.

## Strukturen

Strukturen til *De Re Rustica* («Jordbruk»):
* jordarter
* vindyrking
* frukter
* oliventrær
* 6: store dyr: krøtter, hester og muldyr
* 7: små dyr: esler, får, geiter, griser, hunder
* 8: Fisk og fugler: høns, duer, kramsfugl, påfugler, numidiske høns, fugl fra Guinea (Afrikas vestkyst), gjess, fiskedammer.
* 9: ville dyr: vedlegg for ville dyr, biehold, produksjon av honning og voks.
* 10: hageanlegg
* forvaltning av personell
* kalender
* forvaltning av husholdet

## Antikkens litteratur om jordbruk
Andre romerske forfattere som skrev om jordbruk var blant annet Cato den eldre, Varro, Palladius og Vegetius. Plinius den eldres *Naturhistorie* gir også en del informasjon, noe verkene til Vitruvius og Hyginus også gjør. Keiser Diokletians kunngjøringer gir informasjon om priser for jordbruksprodukter i den sene keisertiden. En østromersk samling på 20 bøker, *[[Geoponica]]* («Jordbrukssaker») gir også mye informasjon om romersk og tidlig gresk materiell.

## Referanser


## Eksterne lenker
* Komplett tekst på latin ved «The Latin Library».
* Bøkene I-IV i engelsk oversettelse ved «LacusCurtius».
Norsk Våpenhistorisk Selskap

**Norsk Våpenhistorisk Selskap** (**NVS**) er en norsk, nasjonal våpenhistoriske forening som ble etablert i 1950. Hovedsetet ligger i Oslo, og det er flere lokalavdelinger spredt rundt i landet, det første etablert i 1972. Selskapet er medlem av **FESAC** (Foundation of European Societies of Arms Collectors).

## Historie
Selskapet ble stiftet av oberstløytnant og bestyrer på Hærmuseet (nå Forsvarsmuseet) Fritz C. Skaar 7. november 1950. Han ble selskapets første formann, og selskapet hadde 69 medlemmer ved stiftelsen. Ved 60-årsjubileet i 2010 hadde selskapet 850 medlemmer. Pr 2024 er medlemstallet ca. 1050. 

Selskapet har pr. 2024 ni lokalavdelinger: Nordenfjelds (Trondheim), Tromsø, Kristiansand, Bergen, Bodø, Gudbrandsdalen, Hallingdal og Valdres, Haugesund og Stavanger. Selskapet har siden stiftelsen hatt et nært samarbeid med Forsvarsmuseet, og ved en eventuell oppløsing skal selskapets aktiva tilfalle museet.

## Formål

## Aktiviteter
Selskapet avholder møter hvor foredrag av både medlemmer og eksterne foredragsholdere er en vesentlig del av innholdet. Dette for å spre den kulturhistoriske kunnskapen innenfor selskapets interessefelt. I tillegg har man «Våpensamlerens 5 minutter» hvor medlemmene viser frem gjenstander og eventuelt kan stille spørsmål om gjenstandene.

Selskapet avholder årlig en utflukt, da til steder som er militærhistorisk av interesse. De holdes også en årlig auksjon hvor medlemmer kan auksjonere bort gjenstander. I tillegg avholdes Våpentinget, som er er en utstilling hvor medlemmene stiller ut gjenstander etter modell fra bondebevæpningen. Det gis premier til de beste utstillerne i åtte forskjellige klasser.

Studier og forskning er en viktig del av selskapets og medlemmenes virksomhet. Dette ofte i samarbeid med museer og andre historierelaterte selskap og foreninger. Dette har blant annet resultert i utstillinger.

## Publikasjoner
Selskapet gir ut medlemsbladet **MTM** (meddelelse til medlemmene) med referat fra møter, faglige artikler og annen informasjon til medlemmene. I tillegg har selskapet utgivelse av en årbok som har blitt utgitt årlig siden 1977. Boken er hovedsakelig skrevet av medlemmene selv, og har egen redaktør som sørger for høyt nivå på utgivelsene.

## Annet
Ifra år 2000 kreves det medlemskap i godkjent samlerorganisasjon for å bli registrert våpensamler av registreringspliktige skytevåpen, **NVS** er en av tre slike i Norge pr. 2024. Enhver norsk statsborger kan bli medlem av selskapet på vilkår som til en hver tid er vedtatt av generalforsamlingen. En tegning av en bondeøks fra begynnelsen av 1600-tallet er selskapets merke, vedtatt i 1962.

## Se også
* Liste over skytterorganisasjoner

## Eksterne lenker
* 
*
NVS

**NVS** kan referere til:

* Nordreisa videregående skole, tidligere videregående skole i Troms. Er nå en del av Nord-Troms videregående skole som Skolested Nordreisa etter sammenslåingen med Skjervøy videregående skole i 2011.
* Norsk Våpenhistorisk Selskap
* Norsk vegansamfunn
1184 (album)

***1184*** er Windir sitt tredje studioalbum. Dette var Windirs første album som et helt band, etter medlemmene av Ulcus, et lokalband fra Sogndal, ble en del av Windir. 

## Sporliste
Kilde:
# «Todeswalzer» (4:55)
# «1184» (5:28)
# «Dance of Mortal Lust» (5:44)
# «The Spiritlord» (6:11)
# «Heidra» (8:18)
# «Destroy» (6:30)
# «Black New Age» (4:54)
# «Journey to the End» (9:34)

## Referanser


## Eksterne lenker
*
Liste over USAs delstater etter areal

Dette er en **liste over [[USAs delstater]] og større territorier sortert etter areal**.

## Totalt areal

## Referanser
Militaria

**Militaria** er en fellesbetegnelse på uniformer, utstyr, medaljer, redskaper, våpen,  ordener, dokumenter og annet som er knyttet til militær virksomhet.

Militaria er et populært felt for samlere, og mange samler på flere typer militaria. Samlingene kan ha hovedvekt på for eksempel uniformer og medaljer, våpen og dolker, flagg og distinksjoner, eller en spesiell militærhistorisk tidsepoke.

## Se også
* Samlerforumet.net
* Faleristikk‚ studiet av ordner, dekorasjoner og medaljer

## Litteratur
* Frederick J. Stephens
Eutrof

**Eutrofi** betyr næringsrik. Ordet er avledet fra det greske *eutrophos* som betyr «godt ernært», fra *eu* som betyr «godt» og *trephin* som betyr «å nære».

Naturlig eutrofiering er en prosess der innsjøer gradvis eldes og blir mer produktive og kan ta tusenvis av år for å utvikle seg. Menneskeskapt eutrofiering er imidlertid vannforurensning forårsaket av omfattende bruk av plantenæringsstoffer; dette resulterer i kraftig vekst av algepopulasjoner. Når så algene dør vil forråtnelsesprosessen før til oksygenmangel i vannet. Slik eutrofiering kan også forårsake giftig algeoppblomstring. Begge disse effektene fører til at dyre -og plantedødsraten øker når plantene tar inn giftig vann eller at dyr drikker det forgiftede vannet. Overflateavrenning, tilførsel via grunnvann og erosjon fra jord med høyt fosforinnhold kan være viktige medvirkende faktorer til denne eutrofieringen av ferskvann. Prosessene som styrer frigjøring av fosfor fra jord til overflateavrenning og til grunnet er et komplekst samspill mellom typen fosfortilførsel, jordtype og arealforvaltning og transportprosesser avhengig av hydrologiske forhold.

Mesotrofe innsjøer og vassdrag har middels, (det vil si optimalt) nivå (næringsrikdom) for produktivitet, større enn oligotrofe innsjøer og vassdrag (altså næringsfattige), men mindre enn eutrofe innsjøer og vassdrag (altså næringsrike).

## Referanser


## Eksterne lenker
* «Overgjødsling» , *Miljøstatus i Norge*
Våpensamler

**Våpensamler** er en person som samler på våpen, eksempelvis skytevåpen, men også andre typer våpen.

## Våpensamlere globalt
Da de fleste land enten har forbud mot privat våpeneierskap eller har fritt våpeneierskap, eksisterer ikke det juridiske begrepet «våpensamler» i disse landene på samme måte som for eksempel i Norge. I USA har man en grunnlovsfestet rett til å eie og bære skytevåpen, og der er ikke begrensninger på hvor mange våpen man kan ha, derfor er det ikke skille mellom en våpensamler og en våpeneier. I Storbritannia er det meste av skytevåpen forbudt å eie, og dermed også våpensamlinger. Det er tillatt å eie eldre typer våpen uten restriksjoner på antall, så derfor er det ikke juridisk skille mellom samler og eier av disse våpnene.

## Våpensamling i Norge
I Norge er det begrensninger på hvor mange skytevåpen man kan eie, så ønsker man å ha flere våpen enn man har bruk for til jakt eller skytesport, må man ha en samletillatelse, og der kommer også betegnelsen våpensamler inn. Det er altså den norske lov som regulerer, og har skapt, det juridiske begrepet våpensamler.

### Kategorier
*Samlere av ikke-registreringspliktige skytevåpen (svartkruttvåpen produsert før 1890)
*Samlere av registrerte skarpe skytevåpen (må godkjennes spesielt av politiet)
*Samlere av plomberte (deaktiverte) skytevåpen (fritt omsatt)
*Samlere av blankvåpen (fritt omsatt unntatt stiletter, batangakniver og springkniver)

### Norsk lov
For å bli samler av registrerte skarpe skytevåpen må man etter år 2000 være medlem i samlerforbund som for eksempel Norsk Våpenhistorisk Selskap (**NVS**) og ha tillatelse av politiet. Samlingen må være begrenset innenfor ett spesifikt historisk, geografisk eller tidsbegrenset område, eller en kombinasjon av disse. 

Våpensamling styres av våpenloven og våpenforskriften §&nbsp;16:

## Referanser
Malengehjortesvin

**Malengehjortesvin** (*Babyrousa togeanensis*) er et klovdyr i slekten hjortesvin (*Babyrousa*). Dette dyret er bare kjent fra øya Malenge (Togianøyene) i Indonesia.

Malengehjortesvinet er noe større enn det nordsulawesiske hjortesvinet og har en hale med en hårdusk i enden som er langt mer utviklet. Kroppen er imidlertid noe kortere. De støttannlignende hjørnetennene i overkjeven hos hannene er dessuten mye kortere og slankere enn hos det nordsulawesiske hjortesvinet. De krummer seg dessuten framover i retning av et felles punkt.

Arten er endemisk for Togianøyene, der den bare er kjent fra øya Malenge. Togianøyene ble separert fra den nordlige armen av Sulawesi for omkkring  år siden. Det er imidlertid usikkert om dette dyret er en naturlig del av øyene eller kanskje har blitt introdusert dit av mennesker senere.

## Referanser


## Eksterne lenker
*